- ચાંગા સ્થિત ચારૂસેટ યુનિવર્સિટી અને ચારૂસેટ હોસ્પિટલના સંયુક્ત ઉપક્રમે નડિયાદની પીપલગ ચોકડી પાસે આવેલા પ્રમુખ સ્વામી સાંસ્ક્રુતિક કેન્દ્ર-સમાજવાડીમાં ચારૂસેટ મેડિકલ આઉટરીચ સેન્ટરનો આરંભ કરાયો છે. સેન્ટરમાં સવારે 9થી 1 વાગ્યા દરમિયાન એઆરઆઈપી ફિઝીયોથેરાપી યુનિટ અને કિલનિકલ લેબોરેટરી કલીનીક યુનિટની સેવા શરૂ કરાઈ છે. જેમાં નિષ્ણાંત ડોકટર્સ દ્વારા દર્દીઓને સામાન્ય નિદાન, કિલનિકલ લેબોરેટરી સેવાઓ જેવી કે , બ્લડ પ્રોફાઈલ, સુગર પ્રોફાઈલ, લિપીડ ટેસ્ટ, લિવર ટેસ્ટ, કિડનીના ટેસ્ટ, થાયરોઈડ ટેસ્ટ વગેરે ઉપરાંત ડાયાલિસીસ ચેકઅપ, ફિઝીયોથેરાપી જેવી સેવાઓનો લાભ મેળવી શકશે.